Pangėja

lang=lt|right|230px|thumb|Pangėjos žemėlapis
Pangėja – superkontinentas, egzistavęs paleozojaus ir mezozojaus erose.

Pangėja susiformavo prieš 300 mln. metų, o prieš 180 mln. metų juros periode skilo į Gondvaną ir Lauraziją.

Vienintelis kontinentas gyvūnams sudarė sąlygas laisvai migruoti visoje sausumoje. Dėl didelių sausumos plotų kontinento viduje klimatas turėjo būti labai sausas.

Neįmanoma sudaryti tikslaus Pangėjos žemėlapio. Žemynai geriausiai sutampa tada, kai lyginami kontinentinio šlaito vidurio linijos (maždaug 200 m gylio izobatos) kontūrai. Geriausiai vienas prie kito tinka Afrikos ir Pietų Amerikos žemynų kontūrai. Šiaurės pusrutulio sausumoje kontūrų panašumas yra bent apytikris.

Prieš 135 milijonus metų pradėjo ryškėti Šiaurės Atlanto ir Indijos vandenynų kontūrai. Tetidės jūrą mažino besisukantis prieš laikrodžio rodyklę Azijos masyvas. Pietų Amerika pradėjo tolti nuo Afrikos, sudarydama pradžią Pietų Atlantui. Kreidos periodo pabaigoje, maždaug prieš 65 milijonus metų, Pietų Atlantas jau buvo išaugęs, Madagaskaras atsiskyręs nuo Afrikos, Indija slinko į Šiaurę. Antarktida tolo nuo centrinio masyvo (Australija nuo jos dar nebuvo atsiskyrusi). Šiaurės Atlanto riftas šiaurėje išsišakojo ir atskyrė Grenlandijos salą.

Pangėja nebuvo pirmasis superkontinentas. Prieš ją egzistavo Rodinijos ir Panotijos kontinentai.

Kategorija:Evoliucija
Kategorija:Paleogeografija